Supertaal - RDF-voer
type: channel
description: Kom praat saam!
items: afrikaans - toekomstaal

afrikaans - toekomstaal
type: item
description: nie lank gelede nie is jy gebore hier aan die suidpunt van afrika as kombuistaal (kooktaal, baktaal en broutaal) heel gou het jou soete klanke geval op geleerde ore en het jy jou babalewe verruil vir onderrigtaal (maaktaal, breektaal en boutaal) soldate en politici het ook jou potensiaal gewaar en jou geforseer om jou tienerlewe prys te gee vir oorlogstaal (apartheidstaal, skeltaal en haattaal) maar gelukkig was baie mense bewus van die gevaar daarom moes jou jongmenslewe vinnig plek maak vir versoeningstaal (vryheidstaal, vredetaal en praattaal) veels geluk, afrikaans, jy het in jou kort bestaan die lewenstoets met onderskeiding geslaag nou, in jou volwasselewe, kan jy ontspan en jouself oorgee aan die genade van die jongmense van hierdie planeet jy het reeds ver buite die grense van afrika gegaan en jou op verhoë, in teaters, op tv-skerms en die internet gewaag daar word selfs aan oorsese universiteite en skole in jou klas gegee jy het die ganse wêreld aan jou voete en moet dit nooit vergeet want jy is vir die jeug van vandag hul toekomstaal
creator: Louis Basson
date: 2022-07-15T08:43:46-00:00